Često kada smo bolesni
želimo da se ušuškamo u krevet
i zaspimo.
Delom pokušavamo
da ozdravimo spavanjem,
jer postoji veoma bliska veza
između zdravlja sna i našeg imuniteta.
[Spavanje sa naukom]
Znamo da osobe koje spavaju manje od sedam sati svake noći
imaju skoro tri puta veće šanse da se inficiraju rinovirusom,
koji je poznat i kao grip.
Takođe znamo da žene koje spavaju pet ili manje sati svake noći
imaju skoro 70 posto veće šanse da obole od upale pluća.
Takođe smo otkrili da san može imati ulogu
u uspešnoj imunizaciji.
U jednoj studiji je uzeta grupa osoba
i ograničili su im san na četiri sata svake noći
tokom šest noći.
Drugoj grupi
su dozvolili da spavaju celu noć
svako veče tokom tih noći.
I tokom tog vremenskog perioda dobili su vakcinu protiv gripa
i izmerena je reakcija na tu vakcinu.
Otkrili su da su one osobe
koje su spavale samo četiri sata
proizvele manje od 50 posto
normalne količine antitela.
Drugim rečima, ako ne spavate dovoljno
u nedelji ili danima pre primanja vakcine protiv gripa,
to za posledicu može imati da je ta vakcina manje efikasna.
Ovo nam govori,
i sada počinjemo to da saznajemo,
da tokom spavanja,
uključujući i duboko ne-REM spavanje,
mi dopunjavamo municiju
u našem imunom arsenalu.
Mi zapravo stimulišemo proizvodnju
brojnih imunoloških faktora.
Takođe,
telo povećava osetljivost na te imunološke faktore.
Sledećeg dana se budite
kao jača imuna osoba.
Dakle, kad se radi o vašem imunom sistemu,
trebalo bi možda da razmišljate o snu
kao jednoj od najboljih polisa zdravstvenog osiguranja
koje biste mogli da poželite.